《长安十六夜歌》
明代·皇甫汸

长安十六夜如洗，千门万户烟花里。
闺中少妇夜出游，陌上行花忽成市。
粲粲珠钿映月来，翩翩翠袖抟风起。
风前月下逞娇姿，爱惜春花能几时。
无那蓂荃先落荚，只愁杨柳渐飞丝。
游丝飞入黄金地，扑牖穿帘果何意。
凤甸常悬祷雪忧，鳌山久罢观灯戏。
灯光却照五侯家，列炬然膏满绛纱。
岂谓铺金能作埒，亦知剪彩易为花。
银花火树开佳节，遂令观者相环列。
霍氏门墙有后尘，魏其池馆空前辙。
凄凉往事已为陈，恨杀怀春似玉花。
莫贱兰房今夜女，故多椒掖旧时亲。
明珰尽结琼瑶丽，袨服争看锦绣新。
襦曳茝时香散霭，袜移莲处暗生尘。
香尘冉冉随芳步，共道非烟亦非雾。
驰目还怜梁下期，客冶又为桑间误。
皞阇今已羡如云，夙夜谁当畏行露。
铁锁遥开天上桥，渐台何必待符招。
二南倘被翘薪化，四海应回广髻谣。

作者简介：（1497—1582）明苏州长洲花，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。